Sky S.T.

Az Asperg család – Emily

A nap, ami mindent megváltoztatott

Első rész

Sky könyvek

Nr - 004

Magyarországon kiadja a

HELMA Kiadó

Copyright

Borítóterv – Cover page: Pető Fanni

Promóció – Promotion: Pető Fanni

A szerző elérhetőségei

E-mail:      skybook0401@gmail.com

Facebook:      Sky ST | Facebook

Instagram:      Sky S.T. (@skys_t_)

Szerzői jog – Copyright: 2023 by ©Sütő Éva (Sky S.T.)

Az elektronikus könyv külföldön megjelenik a szerző gondozásában:

– Amazon.com

– Google Play.com

Minden jog fenntartva – All right reserved

Minden jog fenntartva. Jelen kiadvány bármely részét tilos a kiadó írásos engedélye nélkül módosítani, sokszorosítani, bármilyen elektronikus vagy gépi formában és egyéb módon közzétenni vagy terjeszteni, beleértve a fénymásolást, felvételkészítést és mindenfajta információtároló vagy - visszakereső rendszert; kivételt képez a kritikus, és a hivatalos promoter, aki rövid szakaszokat idézhet belőle.

Jelen mű kitalált történet. A nevek, személyek, helyszínek és események a szerző képzeletének termékei, vagy fiktív módon alkalmazza őket. Bármely hasonlóság élő vagy halott személlyel, üzlettel, vállalattal, eseménnyel vagy helyszínnel teljes mértékben a véletlen műve, és nem a szerző szándékát tükrözi.

All rights reserved. Without limiting the generality of the foregoing reservation of rights, no part of this publication may be modified, reproduced, transmitted or communicated in any form or by any means, electronic or mechanical, including photocopy, recording or any information storage and retrieval system, without the written permission of the publisher, except for a reviewer and the promoter, who may quote brief passages.

This is a work of fiction. Names,characters, places and incidents are either the product of the author’s imagination or are used fictitiously, and any resemblance to actual persons, living or dead, businesses, companies, events or locales is entirely coincidental and not intended by the author.

Az elektronikus könyvet kiadja Magyarországon a HELMA Kiadó

Cím: 8630 Balatonboglár Szabadság u. 75.

Telefon: +36 (30)499-34-77

E-mail cím: info@helma.hu

Webcím: www.helma.hu

A kiadásért felel a HELMA Kiadó ügyvezetője Dvariecki Bálint

Kiadás dátuma 2023.

ISBN: 978-963-639-002-0 (.epub)

A szerzőről és a kötetről további információk elérhetők az alábbi internetes felületeken:

A HELMA kiadó hivatalos Weboldala: www.helma.hu

HELMA Youtube csatorna: https://www.youtube.com/@HelmaKonyvek

HELMA Instagram: https://instagram.com/helmakonyvek?igshid=YmMyMTA2M2Y=

HELMA Tik-tok csatorna: https://www.tiktok.com/@helma_konyvek

HELMA facebook oldal: https://www.facebook.com/HelmaKonyvek

Helma Vendéghang podcast elérhetőségek:

– Anchor.fm

– Spotify

– Google Podcast

– Apple iTunes

– RSS: https://anchor.fm/s/976b6eac/podcast/rss

Feliratkozás a kiadó hírlevelére: https://helma.hu/hirlevel-feliratkozas#maintitle

A Szerző támogatja a magyar könyv is magyar termék mozgalmat

Az MKMT mozgalom hivatalos weboldala: www.mkmt.hu

Email: info@mkmt.hu sky@mkmt.hu

Az MKMT mozgalom hivatalos Facebook oldala: https://web.facebook.com/mkmtMozgalom

Az MKMT mozgalom hivatalos Instagram oldala: https://www.instagram.com/mkmtmozgalom/

Az MKMT Mozgalom hivatalos bloggerei:

Kovács Ágnes, a mozgalom nagykövete:

Magyar Szerzők Könyvei Blog: https://www.hungarybooks.hu/?m=1

Egy Hallássérült Lány Blog: https://www.facebook.com/hallasserultlanyblogja

TikTok:https://www.tiktok.com/@magyar_szerzok_konyvei?_t=8Z5DvtN3JIb&amp;_r=1

Instagram: https://instagram.com/magyar_szerzok_konyvei_blog?igshid=YmMyMTA2M2Y=

Ajánlj könyveket Facebook csoport: https://m.facebook.com/groups/539898924908433/

Olvassunk Magyar Szerzőktől Facebook csoport: https://m.facebook.com/groups/2217845558312256/

Pálinkás Angéla:

Blog: https://angikonyvesblogja.blogspot.com/

Facebook: https://web.facebook.com/profile.php?id=100083622720403

Instagram: https://www.instagram.com/angelapalinkas/

Moly: https://moly.hu/tagok/angi_konyves_blogja

Tartalomjegyzék

Hamarosan olvashatod ezt is:

Miért Sky?

Köszönetnyílvánítás

Előszó helyett bemutatom a szereplőket

1.fejezet

2.fejezet

3.fejezet

4.fejezet

5.fejezet

6.fejezet

7.fejezet

8.fejezet

9.fejezet

10.fejezet

11.fejezet

12.fejezet

13.fejezet

14.fejezet

15.fejezet.

16.fejezet

17. fejezet

18.fejezet

19.fejezet

20.fejezet

21.fejezet

22.fejezet

23.fejezet

24. fejezet

25. fejezet

26. fejezet

27.fejezet

28.fejezet

29.fejezet

30.fejezet

31.fejezet

32.fejezet

33.fejezet

34.fejezet

35.fejezet

36.fejezet

37.fejezet

Hogyan született Az Asperg család?

A szerzőről

A szerző eddig megjelent könyvei

Hamarosan olvashatod ezt is:

Szőke vagyok, na és?

Van, aki házat, értékpapírt örököl, mások adósságot, Lily, a sikeres stylist azonban egy három hónapos kislányt. A Bahamák helyett a kórházba megy, hogy hazavigye az örökségét. Anna egy bébi-terminátor, aki édes mosollyal a száján zúzza szét Lily magánéletét. De nem kíméli az ügyfeleit sem, kivéve, ha valaki, mint Edward, szimpatikus neki. Lilynek szüksége lesz minden találékonyságára és főleg a humorára, hogy összeszokjon Annával és felépítse kettőjük életét.

A férjem egy jó pasi

A Jó pasi sorozat második részében folytatódik Andrews és Nora mozgalmas élete, immár együtt. Andrews családja próbálja megkeseríteni a mindennapjaikat, nem riadva vissza semmitől. Nem számolnak azonban Nora elszántságával és Andrews új barátjával, az orosz vállalkozó mogullal, Dimitrijjel. Mire minden kocka a helyére kerül, megérkezik Borsóka, Nora és Andrews első gyermeke is.

Lotte elveszti a szüzességét – második rész

Bízz bennem!

Lotte végül nem csak elveszti a szüzességét, de megkapja élete első pofonját is. És megijed. Leginkább attól fél, hogy nagyapja most az egyszer nem siet a segítségére és nem húzza ki a slamasztikából, amibe belekerült. Ezért úgy dönt, szégyen a futás, de hasznos – és elmenekül otthonról. A véletlen meg a jó szerencse Namíbiába sodorja.

Vigyázat! Nyaralok!

Folytatódik Ditte jóindulattal és humorral teli ámokfutása, ezúttal Adam családjának birtokán, egy nemzetközi hírű üdülőfaluban. Ha Adam és a család nem vigyáz, kő kövön nem marad a kéthetes nyaralás végére. Persze minden jó, ha jó a vége, de azért mindenki megkönnyebbül, amikor Ditte és Adam végre kipihenik magukat és hazatérnek.

Miért Sky?

Afrikában imádják a beszélő neveket. Spice (fűszer), Prosper (boldogulni), Rorisang (dicséret – vallásos értelemben), Princess (hercegnő), Mpo (csésze), Busani (menj tovább), Masentle (jó modor), Nhlanhla (jó szerencsét), stb.

Egy zulu barátom nevezett el Sky-nak a nagyratörő terveim miatt.

Aztán megszerettem ezt a nevet.

Nem csak azért, mert hízelgő rám nézve. Elnevezhetett volna a kígyónak, sáskának, vagy bármi másnak, ami negatív üzenetet közvetít, mint a Yehluleka (elbukik), vagy sértő minden nőnek, aki kicsit is hiú, mint az Isalukazi (öregasszony), hiszen én csak egy „fehér nő” vagyok a „fekete Afrikában”.

Azért tartom hízelgőnek a Sky-t, mert reményt keltő. Mindig kívülálló voltam, és leszek itt. Soha nem fogok tudni közel kerülni az itt élő emberekhez, pusztán azért, mert az ő bőrük színe sötétebb, mint az enyém.

De, amikor a távolba nézek, akkor úgy érzem, hogy valahol messze, mégis összeér az ég és a föld.

Üdvözlettel
Sky

Köszönetnyílvánítás

Köszönöm mind a hét tanító néninek, hogy az első osztályban megtanítottak írni és olvasni.

Köszönöm Klára nagyinak, hogy megszerettette velem a könyveket, az olvasást.

Köszönöm a Google keresőnek, hogy annyi információt tárol, és ezzel megkönnyíti a dolgomat. Soha ennyit még nem kellett keresgélnem, mint amikor ezt a sorozatot készítettem elő.

Köszönet Dutchnak, hogy kitart mellettem, immár tizedik éve. Imádlak.

Fay, sokszor van lelkiismeret furdalásom, hogy annyi mindennel terhellek, de mit tegyek? Nagyon szeretek veled dolgozni. A borító terveidet pedig egyenesen imádom!

Lóránd, köszönöm, hogy ennyi év után is a barátom vagy, és mindig mellettem állsz.

Albert, köszönöm, hogy időt szántál a könyvre és elolvastad, kritikáddal segítettél még jobbá tennem azt.

Angi Könyves Blogja: Köszönöm a beharangozót, a könyvbemutatót és az ajánlást a címlapra.

Drága kisöcsém, köszönöm, hogy mindig mellettem állsz, a mi véd-és dacszövetségünket senki és semmi meg nem bonthatja. Nagyon szeretlek.

Sky S.T.

Az Asperg család – Emily

A nap, ami mindent megváltoztatott

Első rész

Sky könyvek

Nr – 004

Előszó helyett bemutatom a szereplőket

Apollónia: a családalapító

Edward: az első férje Apollóniának

Diana: az elsőszülött és egyetlen gyerekük

Dominik: az első férje Dianának, nincs gyerekük

Jordan: a második férje Dianának

Emily: az elsőszülött gyerek

Freddy és David: az ikrek

William: a harmadik férje Dianának

Gloria és Edward: az ikrek

Simon: a második férje Apollóniának

Izabella: Olaszországban él, férje Valentino, öt gyerekük van

Walter: az USA-ban él, felesége Eliza, négy gyerekük van

Samuel: autóversenyző, korán elhunyt, házastárs, gyerek nincs

Raphael és Denise: az első ikrek a családban.

Raphael Afrikában él, felesége nincs, de van három gyereke és öt unokája

Denise az USA-ban él, szingli, gyereke nincs

Bernard: a harmadik férje Apollóniának, gyermekük nem született

Jurij Vikovszkij: Apollónia védelmezője, barátja, Vladimir apja

Emily családja (unokája Apollóniának, gyereke Dianának)

Aaron: az első férje Emilynek

Archibald: az elsőszülött és egyetlen gyerekük

Clarissa: gyermekei anyja, de nem a felesége Archibaldnak

Kenneth, Milly, Jordan, Dina: a gyerekeik,

Chantal: Archibald felesége, de gyermekük nem született.

Vladimir (Vloda): a második férje Emilynek

Dimitrij: az egyetlen gyerekük, az orosz vagyon örököse

Dasha: Dimitrij felesége, két gyerekük van

Alexander 8 éves

Olgica 4 éves

Borisz: a harmadik férje Emilynek,

Natalia, Igor, és az ikrek, Nikolaj (Kolja), Bora: a gyerekeik,

Liam: Natalia férje, egy gyerekük van

Jasmin: a lányuk, 2 éves

Emily és – Vladimir halála után – Borisz nevelik fel Kennethet, és nem is sejtik, hogy még három másik unokájuk is van Archibaldtól és Clarissától.

Dimitrij jogilag Vladimir gyereke, de a biológiai szülei Emily és Borisz

Továbbá:

Helena: a Lencse nevű galéria tulajdonosa Bécsben

Stefan: Helena kisfia

Eilika: Jordan (Nordan) menedzsere

Pierre: szakács, Borisz és Vladimir mentették meg az életét

Joshua: bankár a Lloyds bankban, lekötelezettje Borisznak

A temetésen részt vevő további családtagok és helyük a családban:

Diana családja második férjével, Jordannel:

Emily – lásd fentebb, az első szülött

Freddy és David, az ikrek: a másodszülöttek

Olivia: Freddy felesége

Harry: az elsőszülött

Svetlana: Harry felesége

Eduard: a gyerekük, 2 éves

Henrietta: a második gyerekük, még szingli

Sofia: David felesége

Izabell: az elsőszülött, még szingli

Conor: a második gyerek, még szingli

Diana családja a harmadik férjével, Williammel:

Edward és Gloria, ikrek, és együtt nőttek fel Archibalddal

Sylvia: Edward felesége, hármas ikreik vannak

Steven, Sarah és Sandra,

Howard: Gloria férje, ikreik vannak

Thimothy, Rosalia,

Izabella és Valentino gyerekei: Fabio, Lucas, Lucia, Aporka, Aldo

Lucas a családjával

Irina: Lucas felesége, két gyerekük és egy unokájuk van

Alessandro, az elsőszülött

Amy: Alessandro felesége,

Pamela: a gyerekük, négyéves,

Allecra, a második gyerek,

Sacha: Allecra férje, gyerekük nincs

Aldo a családjával

Bella: Aldo felesége, két gyerekük és két unokájuk van

Camilla, az elsőszülött

Salvo: Camilla férje, egy gyerekük van

Niccolo: a gyerekük, kétéves,

Paolo, a második gyerek

Carolina: Paolo felesége, egy gyerekük van

Vittorio: a gyerekük, egy éves

Walter és Eliza gyerekei: Alex, Jessica, Eric, Felix

Jessica a családjával

Jack: Jessica férje, két gyerekük van, unokájuk nincs

Brendon, az elsőszülött,

Victor, a második gyerek,

Eric a családjával

Xenia: Eric felesége, hármas ikreik vannak, unoka nincs

Bewerly, az elsőszülött

Leo: Bewerly vőlegénye

Luise, a második iker

Ben: Luise vőlegénye

Wanda, a harmadik iker

Mathias: Wanda vőlegénye

Említés van arról, hogy Raphael az unokáival vesz részt a temetésen, de ebben a történetben ez nem játszik hangsúlyos szerepet.

Raphaelnek három gyereke és öt unokája van:

Thabo gyerekei: Thabele és Amanda

Nikiwe gyerekei: Luci és Rorisang

Sky gyereke: Rachel

Ugyanígy nem játszik szerepet Denise barátja sem.

Sky S.T.

Az Asperg család – Emily

A nap, ami mindent megváltoztatott

Első rész

Sky könyvek

004

1.fejezet

2013. március 9.
Bécs, Ausztria

– Kenneth Archibald Asperg Mac Malcolm! Már megint nem pakoltál el magad után, és a pult is ragad. Ezerszer megmondtam, nem vagyok a bejárónőd!

– Ne izgulj, nagyi, még nem felejtettem el – nevetett Kenneth, miközben egy teli flakon tisztítószerrel a kezében jött vissza a konyhába. – Mondtam már, hogy imádom, amikor mérgelődsz? Sokkal szebb vagy, amikor szikrákat szór a szemed.

– Te akasztófavirág, te! – nevetett Emily, és játékosan Kenneth karjára csapott a kezével. – Az a szerencséd, hogy senki sem hallotta, hogy a nagyanyádnak szólítottál. Ezért legközelebb úgy elintézlek, hogy a következő barátnődnek nem kell attól félni, hogy kárt teszel benne.

Emily, szemében végtelen szeretettel nézett unokájára, miközben Kenneth a konyhapultot tisztította. Nem ő volt az egyetlen unokája, de ő volt a legelső. Ráadásul ő nevelte újszülött korától, ezért sokszor emlékeztetni kellett saját magát is arra, hogy nem az anyja, hanem a nagyanyja ennek a gyönyörű, éles eszű, sikeres fiatalembernek.

– Készen állsz a ma estére, Emily? – kérdezte Kenneth mosolyogva, miközben szárazra törölte a márvány pultot, és vitt egy csésze kávét a nagyanyjának is.

A konyhaasztalhoz ültek, ahol nekik kettőjüknek saját székük volt: Emilynek egy lila alapon narancssárga és halványzöld kockás kárpitozású, míg Kennethnek egy hamuszürke alapon sötétlila és világoskék kockás kárpitozású. Bár maguk előtt is tagadták, de valójában a skóciai család színeit választották ki a saját székük kárpitjához. A többi mind egyforma volt, egyszerű bézs. Ők ketten lakták többé-kevésbé állandó jelleggel a Bécs külső kerületében lévő családi villát, ami a többihez képest szinte aprónak tűnt. De pont ezért szerették, mert személyzet nélkül is kiválóan elboldogultak benne. Sőt, Borisz, Emily harmadik férje, kifejezetten izgatónak tartotta, amikor felesége a konyhában tett-vett. Kenneth ilyenkor nevetve hagyta őket magukra, jól tudván, hogy Emily és Borisz milyen aktív szexuális életet élnek.

Ennek a kis ékszerdoboznak ráadásul meg volt még az az előnye is, hogy az Asperg villát szinte soha senki nem látogatta rajtuk kívül, így nem kellett attól tartani, hogy az egyébként igen népes család egyszer csak bezúdul az ajtón, hívatlanul. Apollónia, Kenneth ük nagyanyja imádta, és nem engedte sem eladni, sem kibővíteni, csak a szükséges modernizálásokat hajtották végre az épületen.

Sajnos Polli – ahogy Kenneth hívta, – két évvel ezelőtt, százhét évesen, két hónappal a születésnapja után meghalt. Hihetetlen életet élt. Nem egyszerűen okos volt meg bátor, de pénzügyi zseni is. Tulajdonképpen neki, meg a három házasságának köszönhető, hogy az egyszerű ausztriai birtokból mára egy, az egész világot behálózó, nagyon sikeres holding épült ki. Birtokok, bányák, drágakő kereskedelem, ingatlanfejlesztés, Kennethnek köszönhetően pedig zöld mezős beruházások tömege jelentette az Asperg vagyont ma.

Az okosság, a vakmerőség, a pénzügyi zsenialitás sokáig női ágon öröklődött a családban. Apollóniának az első házasságából csak egy lánya, Diana született, Emily anyja, de a második házasságát öt gyerek gazdagította. Harmadik házasságát már nem kísérte gyermekáldás.

Diana, Kenneth déd-nagyanyja és lánya Emily, Kenneth nagyanyja vitték és fejlesztették tovább a családi üzletet, az ausztriai és skóciai birtokot.

Később Diana a féltestvérével, Raphaellel, elsősorban gyémánt bányákat nyitottak Afrikában. A férfi a kitermelést, nővére a szállítást és az értékesítést felügyelte. Később Emily megszervezte, hogy mindjárt a helyszínen csiszolják is meg a köveket, mert akár csiszolva, akár ékszerbe foglalva, sokkal nagyobb az értékük, mint nyersen. És nehezebb is ellopni.

Diana másik féltestvére, Izabella, fő állású anya lett, az egyetlen nő a hatalmas családban, aki nem vágyott más karrierre, csak az anyaságra. Olasz férje és annak családja működteti a birtokokat szerte Olaszországban, valamint Szicílián, Szardínián. Amikor Emily a dél-amerikai ingatlanfejlesztés, Diana pedig még inkább az afrikai befektetések felé fordult, Izabella családja vállalta az osztrák birtok felügyeletét is.

William Amerikában él, és maradt a kitaposott úton, a drágakő kereskedelemnél. Denise először a modell világot hódította meg, majd egy új üzletet indított a semmiből: egy divatházat. A Fekete Hercegnő mára minden jelentős nagyvárosban jelen van.

Raphael és Denise az első ikrek a családban.

Samuel az egyetlen, aki korán távozott közülük. Autóversenyzőként egy versenyen nem élt túl egy veszélyes kanyart. Utána csak a trófeák és az emlékek maradtak, anyja, Apollónia nagy bánatára.

– Mondd csak, hol van a tegnap esti kalandod? Már haza is küldted? – kérdezte Emily az unokáját.

– Már? Még tegnap éjjel hazaküldtem. Ez megint egy jókora tévedés volt. Alig vártam, hogy elélvezzen, és végre taxit hívhassak neki.

– Te gyerek, te, nem lesz ez így jó – csóválta a fejét Emily. – Egyik csaj a másik után, de még az éjfélt sem érik meg, nem hogy a másnapot.

– Ugyan már, Emily, ez nem igaz. Volt már olyan, aki megérte az éjfélt, sőt a hajnalt is – nevetett Kenneth kicsit szomorúan.

– Na persze, az, akivel hajnalban jöttél haza – mosolygott vissza a nagyanyja. – Mondd csak, kiket hívtál meg a mai díjátadóra? – váltott témát Emily, miközben a kávéját itta.

A harmadikat, hiszen az első két a bögre kávét mindig még az ágyban fogyasztotta el, miközben tévét nézett és lustálkodott.

– Dianát és Williemet, Boriszt Natival, és természetesen a biológiai apámat a feleségével.

– És ki lesz a kísérőd? – kacsintott rá pajkosan.

– Most tesztelsz? Tudod jól, hogy kizárólag veled vagyok hajlandó megjelenni mindenféle nyilvános rendezvényen – ölelte át nagyanyja vállát mosolyogva Kenneth. – Egyébként ezért hívtam meg Natit, hogy legyen ő Borisz kísérője, ami mindkettőjüket nagyon boldoggá tette. Én meg legalább meghuzigálhatom Nati haját egy kicsit, mint a régi szép időkben – nevetett Kenneth pajkosan. – Archibald természetesen Chantallal jön, így leszünk nyolcan a díszasztalnál. Sajnos, kénytelen voltam őket meghívni, hiszen megígértem Pollinak, hogy bármilyen idióta is a biológiai apám, az nem tartozik a nagy nyilvánosságra. Plusz éppen itt vannak Bécsben, ezt mindenki tudja a külügyminisztériumban is. Abban reménykedtem, hogy mint mindig, most is lemondják a részvételüket, de peches vagyok, mert ott lesznek – vágott egy fintort Kenneth. – És mondd csak, csinos leszel nekem, Emily? – váltott témát most ő, és nyomott egy puszit nagyanyja feje búbjára, miközben még mindig átölelve tartotta. – Remélem, megvadulnak tőled a fotósok!

– Menj a fenébe, gyerek. Komolyan el kellene gondolkoznod azon, hogy keress egy vagány csajt magadnak, aki tisztességes embert farag belőled.

– Hé, mutass egyet, zsenikém, aki nem aranyásó, nem csak a pénzemre meg a családi nevemre hajt, és én azonnal beadom a derekam. De addig egy szót sem többet. Szóval, mit veszel fel? Összeöltözünk? Küldött valamit Denise?

– Persze hogy küldött. És azt hiszi, valami tinédzser vagyok. Olyan a ruha, hogy szerintem, ha felveszem, elvisz az erkölcsrendészet – dohogott Emily.

Kenneth jó ízűen nevetett nagyanyja morgolódásán, ugyanis tudta jól, hogy a hatvanegy évéből bármikor letagadhat legalább húszat. A rendszeres lovaglás, úszás és vitorlázás, meg ezer más sport egyszerűen nem engedi meg a testének, hogy öregedjen. Az éles esze és a kalandvágya meg a lelkét tartotta fiatalon. A jó szex már csak a hab a tortán – ahogy azt Emily mondani szokta.

Az ötvenedik születésnapján még ejtőernyővel ugrott, és Kenneth huszonötödik születésnapján ő volt a hőlégballon pilóta, együtt repülték át Magyarországon a Velencei tavat. A hatvanadik születésnapjára kalandtúrát szervezett, terepjáróval átmentek a Namíb sivatagon. Négy napig sátorban éltek, mindenfajta infrastruktúra nélkül. Csak a magukkal vitt vizet, élelmet, üzemanyagot használhatták.

Emily adrenalin függő, nem csak a magán életében, de az élet minden területén. Akkor fektetett be bányákba Afrikában, amikor még nem lehetett tudni, hogy másnap is az lesz-e az elnök, aki előző nap volt. Olyan helyeken vásárolt fel területeket ingatlanfejlesztésre, amit akkor még senki nem akart ajándékba sem elfogadni, majd öt-tíz vagy akár tizenöt év múlva az ott épült ingatlanokon hatszáz-nyolcszáz százalékos, nem ritkán ezer százalékos hasznot zsebelt be Dominikán, Ugandában vagy éppen Albániában.

– Mi a terved napközben? – kérdezte Kenneth.

– Mi legyen? Ahogy sejtem, neked már van valami ötleted. Szegény öreganyádat nem hagyod békén – nevetett Emily.

– Tévedsz, az öreganyámat békén hagyom. Diana jól el van a Kempinskyben, az elnöki lakosztályban, Williammel. Nemrég beszéltem velük, épp készültek sétálni és süteményt enni. Rád viszont sok mindent lehet mondani, de hogy öreg lennél, azt nem. Nem véletlen, hogy sokszor néznek Natalia nővérének. És ami azt illeti, igen, van egy tervem. Tizenegykor nyit a Lencse. Ez egy aránylag fiatal galéria, főleg fényképekre szakosodott, ami merész vállalkozás szerintem. Tegnap már bezárt, mire odaértem, de amit a kirakaton át láttam, az lenyűgöző volt. Szeretnék ma körül nézni. És szeretném, ha velem tartanál.

– Galéria? Hát, rosszabb is lehetne… de csak farmerosan! Nem vagyok hajlandó kétszer is kiöltözni egy nap – morgott Emily, de Kenneth tudta jól, hogy mennyire mű ez a morgás.

Ahogy Kenneth, úgy Emily is képtelen volt unatkozni. Kellett, hogy csináljanak valamit onnantól, hogy kinyitották a szemüket, addig, amíg el nem aludtak.

Ezért is szerettek együtt lenni. Élvezték egymás társaságát, legyen szó sportról, művészetről, üzletről, vagy csak egy filmről. Állandóan civódtak egymással, ahogy öreg házaspárok szoktak. Borisz, a férje többször meg is jegyezte viccesen, hogy az egyetlen férfi, akire féltékeny, az Kenneth.

– Fél óra elég, hogy összeszedd magad, öreglány? – nevetett Kenneth és már ugrott is el Emily keze elől.

– Elég, ha neked is, te ficsúr. Ahogy látom, a hajadat még nem lőtted be, arra elég lesz fél óra? – ugratta Kennethet Emily.

Kennethnek a haja volt a gyenge pontja. Felkapni egy farmert egy pólóval semeddig nem tartott, de hogy a skót ősöktől örökölt vöröses árnyalatú dús haját megzabolázza, és a színét vagy szőkének, vagy barnának láttassa, az időbe telt. A család minden alkalmat megragadott, hogy ezen élcelődjön.

– Ne izgulj, majd csak estére lövöm be a sérómat. Én máris készen vagyok, ha te is.

2.fejezet

A galéria nem volt messze, gyalog mentek el odáig. Márciushoz képest majdnem májusi meleg volt, jól esett a séta a tiszta utcákon.

– Tudod, mi hiányzik nekem Afrikában? Ezek a tiszta és biztonságos utcák, a nyugodt séták. Képtelen vagyok megszokni, hogy sokszor még nappal is veszélyes gyalog menni akár a második utcasarokig, még nekem, egy férfinak is, nem még egy nőnek vagy gyereknek.

– Egyszer majd megváltozik az is. Azért az már most is látható, hogy vannak országok, ahol lényegesen jobb a helyzet – állapította meg Emily.

– Igen, Namíbiában, Botswanában így van, bár ott sem mindenhol. Inkább a nagyvárosokban, ahol sok üzletember és turista fordul meg, és áldoznak pénzt a rendőrségre. De valószínűleg ezekben az országokban az alacsony népességnek is köszönhető a lényegesen magasabb közbiztonság, nemcsak a belpolitikának.

– Apropó, összeraktad már a köszönő beszédedet?

– Te most hülyéskedsz velem? – fordult Emily felé Kenneth. – Mit kell azon összerakni? A család az, akinek meg kell köszönnöm mindent, legfőképpen a támogatást, a kormányoknak meg az együttműködést. Tudod, hogy nem akarok senkit zavarba hozni, Archit meg végképp nem, főleg most, hogy Dél-Afrikában lesz nagykövet. Talán végre egyszer a hasznomra lehet.

– Ne beszélj így az apádról, Kenneth, még akkor sem, ha komolyan gondolod – feddte meg Emily az unokáját.

– Ne kezdjük ezt újra, légy szíves – sóhajtott a fiú boldogtalanul. – Apám biológiailag az apám, de te és Borisz neveltetek fel. Még Vloda is többet tett értem, mint ő, mert Vloda intézte el, hogy az anyámnak nevezett nő ne vetessen el, kihordjon és megszüljön, aztán meg hogy eltűnjön.

– Kenneth, az apád 16 éves volt, egy kamasz fiú, akinek nem volt nehéz elcsavarni a fejét. Tomboltak benne a hormonok, és kinek ne hízelgett volna egy nálánál nyolc évvel idősebb nő „szerelme”, aki ráadásul ott vigyorgott a tévében, meg a mozivásznon, még ha csak néhány percig is. Szerinted jobb lett volna, ha apád ragaszkodik hozzá, hogy ő neveljen fel?

– Nem, de közben eltelt huszonhat év, Emily. És az apám a születésnapjaimat is csak azért nem felejti el, mert te minden évben felhívod rá a figyelmét. Amióta meg diplomata lett, már a karácsonyokat sem tölti velünk. Annyira el van telve magával meg a karrierjével, hogy utoljára Vloda meg Polli temetésén láttuk. És még akkor sem maradt a temetés után, hanem a temetőből rögtön lelépett.

– Akkor most miért hívtad meg, ha ennyire utálod?

– Mit gondolsz? A kirakat miatt, Emily. Te is tudod, mit tanított Polli. Mindegy, mit gondolsz, mit érzel, a nyilvánosság előtt első a család. Minden, amit mondasz, amit teszel, ahogy mondod és teszed, az a család érdekét kell, hogy szolgálja. Mert a család több, mint te, vagy én, vagy bárki más egyedül. A mi erősségünk a családban van, még akkor is, ha ebben a családban is vannak gyenge emberek. És igen, az apámat gyenge embernek tartom, a közvélemény szemében mégis ő az apám. Ráadásul diplomáciai körökben mindenki tudja, hogy éppen itthon tartózkodik. Tehát a család és a látszat érdekében természetesen meghívtam.

– És ezért fogsz köszönetet mondani globálisan a családnak.

– Így van. Na, itt a Lencse. Felejtsük el egy időre a családot meg az estét, és élvezzük a művészetet.

A galéria ajtaján belépve - nem kis meglepetésükre - egy öt év körüli kisfiú fogadta őket.

– Jó napot kívánok. Beszéltek németül?

– Szép napot kívánunk mi is – válaszolt Emily komolyan, – igen, beszélünk németül. Ha nem beszélnénk, akkor mi történne?

– Én beszélek magyarul, mert a nagymamám magyar, anya meg beszél angolul, oroszul és franciául is. De rá még várni kell egy kicsit, mert a sötétkamrában van éppen.

– És addig te vezeted a galériát? Elég öreg vagy már ehhez? – kérdezte tréfásan Kenneth, mert nagyon tetszett neki a talpraesett kisember.

Saját magára emlékeztette, amikor megengedték neki, hogy beálljon az egyik ékszerüzletükben a pult mögé, és ő szolgálja ki a vevőket, persze a személyzettel a háta mögött.

– Anyu szerint már most is többet tudok a fényképezésről meg a képekről, mint sok felnőtt. Megmutassam a galériát? Még korán van, szerencsére ilyenkor nincs sok ember bent. Vagy meg akarjátok várni az anyut?

– Tudod mit? – szólt Emily, – én azt szeretném, ha te kalauzolnál minket. Remélem, anyukádtól szép jutalékot kapsz, ha eladsz valamit!

– Abban biztos lehetsz – válaszolt a pöttöm kisfiú óriási magabiztossággal, – ugyanis a galéria kettőnké. Az én részem egy olyan bankszámlára megy, amiből az anyu majd az egyetemet fogja nekem fizetni, amikor nagy leszek, később meg vehetek magamnak autót, vagy lakást, vagy körbejárhatom a világot.

– Hűha – húzta fel a szemöldökét Kenneth, – és most nem is kapsz egy fagyira valót vagy egy biciklit a részedből?

– Jaj, de buta vagy, hát azt az anyu a saját részéből veszi meg nekem! Mert ez az anyukák dolga – válaszolta foghíjas mosollyal, de nagyon komolyan a kisfiú.

– És mi az apukák dolga? – kérdezte Emily.

– Azt nem tudom, mert nekem nincs igazi apukám. Anya ígéri már egy ideje, hogy beszerez egyet, de még nem sikerült neki. Szerintem nagyon válogatós. Na, gyertek, nézzetek szét, mert úgy nehéz vásárolni, ha nem is látjátok a képeket.

El voltak ragadtatva a kisfiútól, aki korához képest tényleg nagyon okosan válaszolt sok kérdésre. Azt is megtudták, hogy a képek egy részét az anyukája készítette, de szívesen kiállítja fiatal, kezdő művészek fotóit is, bármilyen témában. Az U alakú galéria egyik szárában modern festményeket is találtak, míg az U két szára közötti területen gyönyörű tűzzománc asztalok törték meg a teret, szinte minden méretben, formában és színben.

Emily ki is választott két remekbe szabott asztalt, az egyiket, egy kisebb, kerek formájút a hálószobájába, a másikat, egy nagyobb, szabályos félkör alakút pedig a bejárati ajtó mellé. Úgy döntött, ideje lecserélni valami színesebbre azt az unalmas, sötétre pácolt kis háromlábú asztalt, amire legtöbbször csak a kesztyűt vagy a táskát, esetleg a kocsi kulcsot teszik. Még akkor is, ha az az unalmas asztal legalább kétszáz éves. Vagy pont ezért.

Kenneth egy fotósorozatot választott, ami tizenegy képből állt, és mind hétköznapi tárgyak különleges látószögből készített képei voltak. A tizenegy képből mindössze hetet sikerült elsőre megfejtenie, négynek meg kellett néznie a hátát, hogy tudja, mi van valójában a képen. Ezért is döntött úgy, hogy a teljes sorozatot megveszi. Sőt, nem is csak egy, hanem rögtön három példányban. A saját képeire csak szignálást, míg a másik két sorozatra névre szóló dedikációt kért a művésztől. Egyet Dimitrijnek szánt, egyet pedig Nataliának.

Dimitrij volt az ő bátyja, valójában apja féltestvére, ahogy a kis Nati, Igor és az ikrek, Bora és Nikolaj is. De ők hárman, Dimitrij, Nati és Kenneth úgy nőttek fel Emily és Borisz szárnyai alatt, mintha édestestvérek lettek volna.

Igor és az ikrek alig tizenkét évesen Moszkvába költöztek, hogy jobban megismerjék az orosz kultúrát, és megtanulják a nyelvet. Dimitrij felesége, Dasha vigyáz rájuk. Borisz és Emily úgy döntöttek, hogy minden gyereknek, aki apai ágon orosz származású, Oroszországban is kell élni néhány évig, hogy életük részévé váljon az orosz kultúra. Igor és az ikrek nagyon jól érzik magukat Moszkvában. Dimitrij feleségével és két gyerekükkel, Alexanderrel és Olgicával élnek együtt. Dimitrij pedig intézi az orosz család üzleti ügyeit – Borisz irányítása mellett – szerte a világban.

Natalia annak idején három hónap múlva visszasírta magát Emilyhez és az apjához, de legfőképpen Kenneth-hez, akihez nagyon szoros kapcsolat fűzi a mai napig is. Skót férjével egyet értésben Svájcot választották lakhelyül.

Dimitrij csak jóval később, az egyetemi évei alatt ismerte meg igazán Oroszországot. De az orosz nyelvet ő is anyanyelvként tanulta meg apjától, Vladimirtól, aki Emily második férje volt.

Kenneth mindig is bátyjaként nézett Dimitrijre és húgaként Nataliara. Dimitrij tanította meg focizni, fára mászni, motorozni, ő vitte el először csajozni, és ők ketten voltak a világ legfélelmetesebb bátyjai a kis Nataliának. Nati pedig bálványozta őket, ment utánuk, mint egy kiskutya. Mára ők hárman a család új generációjának a fenegyerekei, akik bármihez nyúlnak, az arannyá válik a kezükben.

Mire a papírmunkára került volna a sor, előkerült Helena is, a galéria tulajdonosa, és egyben Stefan anyukája. Kennethnek még a lélegzete is elállt egy pillanatra. Helena magas, vékony nő volt, izgalmas domborulatokkal és fenékig érő hosszú, enyhén hullámos szőke hajjal. Annak ellenére, hogy egy egyszerű farmert és egy fehér ingblúzt viselt, fehér sportcipővel, olyan elegancia és annyi energia áradt belőle, amitől elállt Kenneth szava.

Emily azonnal észrevette, hogy milyen hatást váltott ki az unokájából. Az sem kerülte el a figyelmét, hogy Helena is megtorpant egy pillanatra, de a profizmus felülkerekedett benne, és nem mutatta, hogy bizony neki is nagyon tetszik a fiatal férfi.

Nem is csoda, hiszen a száznyolcvanhét centis magassághoz egy mesterien formált, izmos test társult, amit a szabadtéri sportokban edzett, és olyan kék szemek, amiről sokan feltételezték, hogy színes kontaktlencse. Ráadásként olyan mosoly, aminek a nők feltétel nélkül megadták magukat a világ minden táján. És ez a mosoly most csak annyit ért, hogy Helena visszamosolygott egy pillanatra, de semmi többet.

Emily jót nevetett magában. Tetszett neki a lány, és tetszett neki, hogy végre egyszer valaki nem hullott érett gyümölcsként az unokája ölébe. Ezért a nőért bizony meg kell dolgozni. Keményen.

Ideje volt haza indulni. A két asztal és a dedikált képsorozatok kiszállítását eredetileg a következő hét szerdára tervezték, de Emilynek hirtelen sürgős lett az asztal, és azt kérte, azt szállítsák ki még hétfőn. Ugyanis Helena megígérte, hogy személyesen felügyel mindent, sőt, ha valamelyik asztal mégsem éri el a kívánt hatást az új helyén, kicseréli azt. Így ugyan kétszer kell szállítani, de megfizetik érte bőségesen. És első az üzlet.

Kenneth búcsúzásnál alig akarta elengedni a nő kezét, és ez fel sem tűnt neki. Emily nagy meglepetésére Stefan odafordult hozzá és alig hallhatóan azt mondta:

– Mondd, Kennethnek van felesége? Mert ha nem, hajtson rá anyára, én nem bánnám. Végre lehetne nekem is apukám.

Emily ugyanolyan halkan válaszolt.

– Nem, Kennethnek nincs felesége, és én is örülnék, ha ráhajtana Helenára.

Emily és Stefan összekacsintottak, és végre a fiatalok is elszakadtak egymástól, legalábbis elengedték egymás kezét.

3.fejezet

Emily és Kenneth egyenesen hazamentek, majd otthon kifosztották a hűtőszekrényt ebédre.

– Édes kis vagány kölyök ez a Stefan – kezdte a beszélgetést Emily, miközben egy jókora darab sajtot vágott magának a hideg sertéssült meg a friss kenyér mellé.

– Kemény lehet neki apa nélkül felnőni, még akkor is, ha az anyja megpróbál mindent megadni neki. Az, ahogy Stefan fogadott minket a galériában és körbe vezetett, erősen emlékeztetett arra, amikor hatévesen először állhattam a pult mögé az ékszerboltban. A világ legjobb játéka volt. És minden másodpercét élveztem annak a játéknak.

– Istenem, milyen édes kiskölyök voltál – mosolygott Emily, – aztán nézd meg, mi lett belőled! – nevetett az unokájára.

– Nézhetem is, mert egy okos, intelligens, következetes és igen jóképű férfit látok a tükörben. Ezért is szeretsz ennyire – ölelte át nagyanyját Kenneth, és könnyű puszit nyomott a halántékára.

– Na, elég az öntömjénezésből, te, jóképű fiatalember! Kezdjünk el készülődni, nehogy a díszvendég késsen el a végén.

– Ti meg mit turbékoltok itt az orrom előtt? – lépett be a konyhába Borisz, Emily férje. – Hé, te ott, meguntad az életed hogy puszilgatod a nőmet?

Borisz először megölelte Kennethet, majd átölelte és hosszan, bensőségesen megcsókolta Emilyt.

– Elég lesz már – nevetett Kenneth. – Jól van, kijelölted a territóriumodat. De jobb, ha tudod, ma estére Emily az enyém!

– Tudom, vakarcs, nem felejtettem el. De most már menj, kezdd el belőni a hajadat, vagy a végén még az apádnak kell a díjat átvennie helyetted – nevetett Borisz.

– Mármint melyik apámra gondolsz? Ha magadra, akkor semmi kifogásom ellene.

– Nem, nem magamra gondoltam, és ezt te is tudod, hanem Archibaldra.

– Na, az nem fordulhat elő – komolyodott el Kenneth azonnal. – Már Emilynek is megmondtam, kizárólag Polli kívánsága miatt lesz itt ő is, meg Chantal is. Ennyi. Nem kevesebb és nem több.